LESOŊ 6
Yaakaar fum i njegu no we nqonna?
1. Xar refu o nan o felu le jofna no we nqonna?
Ye Yeesu a fadiidna Betani paam Yeerusalem, a soƥa xaariit fee ten Lasaar a xon boo ta jeg ñaal nahik. Yeesu a ret’a na mboy alaa a yoon fa Marta fa Mari jigeen ke Lasaar fee xon’ina. Ndak-fo-ndak mbooloo ne a gariid. Ndax nuun we nqalaataa ne Marta fa Mari a ƭaayitna ye Yeesu a xontoornoorna a Lasaar?
Marta a and’a boo ƴut o nan o felu le jofna no we nqonna. A and’a yee xan Yexowa a xontoornoor took lanq ke we nqonna.
2. Xar na dalaa we nqonna?
O kiin no ut a inooru. (Mberaand naa 2:7; 3:19) I ndefee yiif laa na ñoowaa kam cer. Pindeef cer i ndefu, keene taxa boo dara sutooxkee na in a ñoowik o mbiñ o lakas. Bo o kiin a xonna, yiif um itam kaa xonaa, a qalaat um a sooƴ. Ye Lasaar a xontoornooreena layee yee a ga’a tig mbaat a jega kaa daluuna ye ta xonna yaam we nqonna andatee dara.
Ndax Roog xan a toroxand na fiɗel wiin we nqonna? Ndegam Biibal fee a laya yee xon we andee dara, we na njangnaa yee Roog kaa doxaa o kiin no fiɗel layeeyo ndigil too kaa yaqaa gon le Roog. Yexowa kaa sib a cangin aleene jofna no fiɗel.
3. Ndax xon we a mbaaga lay fa in?
Xon we mbaagee lay too mbaagee nan. (A Kim a tedu ke 115:17) A jega malaaka paaxeer kaa na layaa fo wiin we na ñoowaa too a ngimnooraa den ee we nqonna na layaa fa den. (2 Piyeer 2:4) Yexowa kaa fañtaa in i njeem o layaa fo xon we.
4. An na xontooxkaa?
Milyoŋ no wiin we nqonna xan da ndak wo ñoow. We mbaɗooxoogeerna a Roog fo we mbi’oogna paaxeer sax xan da nqontoox.
We na nqontooxkaa xan da njang ndigil ne jofna na Roog too a njeg o ngim na Yeesu bo da nananan. We na nqontooxkaa too a mbiaa tig paax xan da ñoow boo kili took lanq ke.
5. Xar a qontax a laltaa na Yexowa?
Roog a taxa boo i njegatin yaakaar na qontax ale ye ta luliidna o Ƥeem ndax ta xon yaam in. Neene a qontax ale kaa laltaa yee Roog a fexa in too a yega in. An yakamteo o ga yaa xon we a ndakwiidkaa no ñoow?
sot_Latn tpi_Latn cym_Latn wol_Latn tsn_Latn szl_Latn wol_Latn wol_Latn wol_Latn twi_Latn gla_Latn wol_Latn wol_Latn wol_Latn bam_Latn